51. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 256 της 29 Ιουν./7 Ιουλ. 1995 (ΦΕΚ Α΄ 142) Περί της εισαγωγής, μετεγγραφής και διαγραφής των μαθητών των Μέσων Τεχνικών Επαγγελματικών Νοσηλευτικών Σχολών (Μ.Τ.Ε.Ν.Σ.) Έχοντας υπόψη: 1.Τις διατάξεις του άρθρ. 108 του Νόμ. 2071/92 «Εκσυγχρονισμός και οργάνωση συστήματος Υγείας (ΦΕΚ Α΄ 123). 2.Το άρθρ. 29Α του Νόμ. 1558/1985, όπως προσετέθη με το άρθρ. 27 Νόμ. 2081/1992, με το οποίο καθορίζεται έλεγχος των δαπανών που προκαλούν οι κανονιστικές διοικητικές πράξεις (Φ.Ε.Κ. 154 Α΄/92). 3.Το γεγονός ότι από τις διατάξεις του παρόντος Π.Δ/τος δεν προκαλείται πρόσθετη δαπάνη σε βάρος του Κρατικού προϋπολογισμού. 4.Την αριθ. Δ.Υ. 3α/οικ.370/13.7.94 (ΦΕΚ 550/Β /94) Απόφαση Πρωθυπουργού και Υπουργού Υγείας, Πρόνοιας και Κοιν. Ασφαλίσεων «Ανάθεση Αρμοδιοτήτων στους Υφυπουργούς Υγείας, Πρόνοιας και Κοινωνικών Ασφαλίσεων». 5.Την αριθ. 305/1995 Γνωμοδότηση του Συμβουλίου της Επικρατείας με πρόταση των Υπουργών Οικονομικών, Εθνικής Παιδείας και Θρησκευμάτων και τους Υφυπουργού Υγείας, Πρόνοιας και Κοιν. Ασφαλίσεων, αποφασίζουμε: Άρθρ.1.-Η επιλογή των υποψηφίων για φοίτηση στις Μέσες Τεχνικές Επαγγελματικές Νοσηλευτικές Σχολές (Μ.Τ.Ε.Ν.Σ.) αρμοδιότητας του Υπουργείου Υγείας, Πρόνοιας και Κοινωνικών Ασφαλίσεων, γίνεται από την αρμόδια για τούτο επιτροπή, όπως αυτή ορίζεται από τις διατάξεις του άρθρ. 129 του Νόμ. 2071/92 (ΦΕΚ Α΄ 123) με βάση τα ακόλουθα κριτήρια: α)Απολυτήριο Γυμνασίου ή Λυκείου, Βαθμοί μέχρι 80. β)Εντοπιότητα Βαθμοί 20. Ως εντοπιότητα λαμβάνεται υπόψη ο τόπος μονίμου κατοικίας από διετίας και πλέον του υποψηφίου μαθητού, όπου λειτουργεί Μέση Τεχνική Επαγγελματική Νοσηλευτική Σχολή, με σχετική βεβαίωση της οικείας Δημοτικής Αρχής. Προκειμένου περί υποψηφίων προερχομένων από το εξωτερικό, δεν είναι απαραίτητη η διετία μονίμου κατοικίας, στην περίπτωση δε αυτή λαμβάνεται υπόψη ο τόπος της προτέρας κατοικίας ή ο μετά την επάνοδο τόπος μονίμου κατοικίας. Σε περίπτωση που στο Νομό κατοικίας του Υποψηφίου λειτουργούν περισσότερες της μιας Μ.Τ.Ε.Ν.Σ., ο υποψήφιος έχει δικαίωμα να επικαλεσθεί την εντοπιότητα μόνο για τη μία από αυτές. Στην περίπτωση δε που δεν λειτουργεί Μ.Τ.Ε.Ν.Σ., στο Νομό κατοικίας του, ο υποψήφιος μπορεί να επικαλεσθεί την εντοπιότητα για μία από τις Μ.Τ.Ε.Ν.Σ ομόρων νομών του Νομού κατοικίας του. Σελ. 640,14(α) Τεύχος 1308 Σελ. 86 Μετεγγραφή και Διαγραφή μαθητών Μ.Τ.Ε.Ν.Σ. Άρθρ.2.-1.Για τη μετεγγραφή μαθητού από τη Μ.Τ.Ε.Ν.Σ. που έχει πετύχει ή στην οποία φοιτά σε άλη Μ.Τ.Ε.Ν.Σ., αποφασίζει ο Σύλλογος διδασκόντων της Σχολής υποδοχής. Σε περίπτωση απόρριψης του αιτήματος δύναται ο υποψήφιος να κάνει ένσταση εντός 20 ημερών από της ημερομηνίας κοινοποίησης σε αυτόν της σχετικής απόφασης. Επί της ενστάσεως αυτής αποφασίζει αιτιολογημένα ο Υπουργός Υγείας, Πρόνοιας και Κοινωνικών Ασφαλίσεων, εντός 30 ημερών. 2.Μαθητής Μ.Τ.Ε.Ν. Σχολής διαγράφεται της Σχολής εάν: α.Τιμωρηθεί 3 ή και περισσότερες φορές με τις ποινές της παρ. 1 του άρθρ. 42 του Π.Δ. 192/82 «περί σχολικού έτους εγγραφών μετεγγραφών και λοιπών θεμάτων αφορώντων εις τα Μ.Τ.Ε.Ν. Σχολές του Υπουργείου Υγείας, Πρόνοιας και Κοινωνικών Ασφαλίσεων (Φ.Ε.Κ. Α΄ 30). β.Εάν τιμωρηθεί έστω και με μία μόνο επανάληψη της ποινής των στοιχ. ζ΄ και η΄ της παρ. 1 του άρθρ. 42 του Π.Δ. 192/82. γ.Σε περίπτωση αμετακλήτου καταδίκης του για παράβαση του Νόμου περί Ναρκωτικών. Άρθρ.3.-Από της δημοσιεύσεως του παρόντος καταργείται κάθε άλλη διάταξη περί εισαγωγής, μετεγγραφής και διαγραφής των μαθητών των Μ.Τ.Ε.Ν. Σχολών. Άρθρ.4.-Η ισχύς του παρόντος άρχεται από τη δημοσίευσή του στην Εφημερίδα της Κυβερνήσεως. 